તેની નિકાસનું પ્રેરણાદાયી દ્રષ્‍ટાંત આપ્‍યું હતુ. મંત્રીશ્રીએ વધુમાં કહ્યું કે, રાજય સરકારે તળાવ ઉંડા કરવાની સાથોસાથ તળાવ રિપેર કરવાની કામગીરી પણ હાથ ધરતા જળસંગ્રહ ક્ષમતામાં ચોક્કસ વધારો થવાનો છે. રાજય સરકારે જળસંગ્રહ માટેનું નક્કર આયોજન કર્યુ અને લોકભાગીદારી- દાતાશ્રીઓનો સહયોગ સાંપડતો ગયો. આથી જળ અભિયાન જન અભિયાન બની ગયું. જળસંગ્રહ માટેનું રાજય સરકારનું વિઝન હવે મિશન બની ગયું છે. મંત્રીશ્રી કાનાણીએ કહ્યું કે, સુજલામ સુફલામ જળ અભિયાનમાં શ્રમેવ જયતે સૂત્ર સાકાર થયું છે. જળ અભિયાન અંતર્ગત હાથ ધરેલી પ્રવૃત્તિ ધરતીને હરિયાળી બનાવવા માટેનું માધ્‍યમ બનશે. સાસંદશ્રી નારણભાઇ કાછડીયાએ કહ્યું કે, રાજય સરકારે સુજલામ સુફલામ જળ અભિયાન શરૂ કર્યુ છે જે ખેતી અને ખેડૂતોના ફાયદામાં છે. પરંતુ પાણીનો યોગ્ય રીતે સંગ્રહ કરવો અને પાણીનો દુરૂપયોગ ન કરવો, પર્યાવરણ તેમજ સ્‍વચ્‍છતા જાળવીને સહભાગી થવું તે સૌ નાગરિકોની ફરજ છે. શ્રી કાછડીયાએ, વઢેરામાં રૂ.૧૦ લાખના ખર્ચનો એક નવો કૂવો મંજૂર કરવામાં આવ્‍યો હોવાનું જણાવ્યું હતુ. કલેકટરશ્રી આયુષ ઓકે શાબ્દિક સ્‍વાગત કરતા કહ્યું કે, ગુજરાત રાજયના સ્‍થાપના દિનથી શરૂ કરવામાં આવેલા આ જળ અભિયાનને અમરેલી જિલ્‍લામાં દાતાશ્રીઓના સહયોગથી સારો પ્રતિસાદ મળ્યો છે. મનરેગા યોજના અંતર્ગત થયેલી કામગીરીને કારણે નવી રોજગારીનું સર્જન થયું છે. તેમણે સુજલામ સુફલામ જળ અભિયાનમાં શ્રમદાન, આર્થિક સહયોગ અને મશીનરીઓ પૂરી પાડવા સહિત વિવિધ રીતે પોતાનું યોગદાન આપનાર દાતાશ્રીઓનો આભાર પણ આ તકે વ્‍યક્ત કર્યો હતો. આભારવિધી જિલ્‍લા વિકાસ અધિકારીશ્રી યોગેશ નિરગુડેએ કરી હતી. સમાપન કાર્યક્રમમાં મંત્રીશ્રીએ નર્મદા જળ પૂજન કાર્યક્રમમાં ઉપસ્‍થિત રહીને નર્મદા કળશ અર્પણ કર્યો હતો. માહિતી કચેરી દ્વારા યોજવામાં આવેલ જળ અભિયાન પ્રદર્શન મંત્રીશ્રી, મહાનુભાવો અને ગ્રામજનોએ નિહાળ્યું હતુ. કાર્યક્રમમાં માહિતી કચેરી